Brawl Stars

Brawl Stars on suomalaisen yhtiön Supercellin kehittämä ja julkaisema toimintapeli. Peli julkaistiin testattavaksi 14. kesäkuuta 2017 Kanadassa, ja Suomen, Ruotsin ja Norjan App Storeihin 18. tammikuuta 2018. Androidille se julkaistiin 26. kesäkuuta 2018. Pelin maailmanlaajuinen julkaisu oli 12. joulukuuta 2018. 

Peli on käännetty 20 kielelle, myös suomeksi. Peliä voi pelata eri hahmoilla eli rämäpäillä, joita on yhteensä 61, ja niistä uusin on nimeltään Buster. Aikaisemmin Brawl Starsissa kerättiin poletteja rähinälippaita varten ja tähtipoletteja isoja lippaita varten. Keväällä vuonna 2020 peliin tuli Brawl Pass, jossa pelaajat voivat hankkia ylimääräisiä palkintoja keräämällä poletteja. Brawl Pass maksaa 169 jalokiveä, joita käytetään pelissä virtuaalisena valuuttana kolikoiden ja tähtipisteiden lisäksi. Jokainen Brawl Pass -kausi sisältää yhden asusteen yleensä kromaattiselle rämäpäälle, joka on ensin vain saatavilla sillä 30-tason läpäisemisen sijaan. Brawl Starsissa on myös tehtäviä.

Pelimuodot

Peruspelimuodot

Jalokivikaappaus 
Jalokivikaappaus (Gem Grab) on pelin peruspelimuoto, jossa kaksi kolmen hengen joukkuetta taistelevat toisiaan vastaan. Tarkoituksena on kerätä enemmän jalokiviä kuin vastustaja. Kun joukkueella on yhteensä kymmenen jalokiveä, alkaa loppulaskenta. Jos joukkue onnistuu pitämään vähintään kymmenen jalokiveä loppulaskennan ajan, peli päättyy ja loppulaskennassa voitolla oleva joukkue voittaa pelin. Jos vastustajan joukkue saa yhtä monta jalokiveä ennen ajan loppumista, ajanlasku loppuu. Ajanlasku alkaa uudelleen, kun jompikumpi joukkue saa jalokiven.

Palkkiojahti 
Palkkiojahdissa (Bounty) kaksi kolmen hengen joukkuetta taistelevat toisiaan vastaan tähdistä. Kun pelaaja tyrmää jonkun, hänen tyrmäämisestään saatava palkkio kasvaa yhdellä tähdellä. Pelin loputtua joukkue, jolla on enemmän tähtiä, voittaa pelin.

Rähinäpallo 
Rähinäpallo (Brawl Ball) on pelimuoto, jossa kaksi kolmen hengen joukkuetta pelaavat toisiaan vastaan jalkapalloa. Peli kestää kaksi ja puoli minuuttia, tai kunnes toinen joukkue on saanut kaksi maalia. Jos kumpikaan joukkue ei saa maaleja, tai jos molemmat joukkueet saavat yhden maalin, alkaa jatkoaika (kestää 1 min). Jatkoajalla peli loppuu seuraavasta maalista. Jos kumpikaan joukkue ei saa maalia jatkoajalla, peli päättyy tasapeliin.

Ryöstö 
Ryöstö (Heist) on pelimuoto, jossa kaksi kolmen hengen joukkuetta kisaa siitä, kumpi rikkoo vastustajajoukkueen kassakaapin nopeammin. Peli kestää kunnes kassakaappi saadaan hajotettua tai maksimissaan kolme minuuttia, jonka jälkeen enemmän kaassakaappia vahingoittanut joukkue voittaa. Peli voi päättyä myös tasapeliin, jos kumpikaan joukkue ei saa vahinkoa tai ovat saaneet yhtä paljon vahinkoa kassakaappiin. Vielä harvinaisempaa on se, että molempien joukkueiden kassakaapit hajoavat samaan aikaan.

Selkkaus 
Selkkaus (Showdown) -pelimuotoa pelataan joko yksin tai kahden hengen joukkueissa pienenevällä areenalla. Tarkoituksena on tuhota vastustajat ja selvitä pisimpään. Pelimuodossa on myös voimakuutiolaatikoita, joista saa voimakuution, jolloin pelaajan, tai kaksinpelissä pelaajien, elämät ja tuhovoima kasvavat.

Piiritys 
Piiritys (Siege) -pelimuodossa kaksi joukkuetta yrittävät tuhota toistensa rakentajatykkejä. Rakentajatykin voi tuhota rakentamalla piiritysbotin tai mennä tuhoamaan sen itse. Peli loppuu joko ajan loppuessa, jolloin enemmän prosentteja tuhoa tehnyt joukkue voittaa tai kun toinen rakentajatykki hajoaa.

Tyrmäys 
Tyrmäyksessä (Knockout) kaksi joukkuetta yrittävät tuhota toistensa rämäpäät siten, että joukkue, joka onnistuu ensiksi tuhoamaan toisen joukkueen kaksi kertaa, voittaa.

Tähtiliiga 
Aukeaa 4500 pokaalista.

Erikoistapahtumat 
Erikoistapahtumat ovat pelimuotoja, joita voi pelata vain tiettyinä aikoina. Niitä ovat esimerkiksi mestaruushaaste, jossa voi hävitä vain neljä kertaa. Jos häviää kolme kertaa, pelimuotoa ei voi enää pelata. Tähtitaistelussa on kaikki pelin pelimuodot, joita pelaamalla saa tähtipisteitä.

Roboryminä 
Roboryminä (Robo Rumble) on pelimuoto, jossa kolmen hengen joukkue yrittää suojella kassakaappia hyökkääviä robotteja vastaan. Välillä tulee myös isompia robotteja.

Pomo-ottelu 
Pomo-ottelu (Boss Fight) on pelimuoto, jossa kolmen pelaajan joukkue yrittää tuhota ison pomorobotin. Jos pelaaja kuolee, se syntyy takaisin peliin hetken kuluttua. Jos kaikki kolme pelaajaa ovat kuolleita samaan aikaa, joukkue häviää. Voiton jälkeen seuraava kerta on vaikeampi. Jokaisesta voitosta saa poletteja, lukuun ottamatta uudelleen pelattuja vaikeustasoja.

Mahtipeli 
Mahtipeli (Big Game) on pelimuoto, jossa yksi pelaajista on mahtirämäpää. Viisi muuta pelaajaa yrittävät tuhota mahtirämäpään mahdollisimman nopeasti. Mahtirämäpää on muita nopeampi, sen tuhovoima on suurempi ja sillä on enemmän elämäpisteitä. Mahtirämäpään tuhoamisessa on kaksi minuuttia aikaa.

Pelaajien tekemät kartat 
Pelaajat ovat voineet tehdä omia karttoja marraskuusta 2020 lähtien. Niistä on tehty kaksi pelimuotoa: Kilpailun ehdokaskartta ja Voittajien kartat.

Kilpailun ehdokaskartta 
Kilpailun ehdokaskartta (Competition Entry Map) on pelimuoto, jossa voi pelata muiden pelaajien tekemiä karttoja. Kartta voi päästä pelimuotoon, kun se saa tarpeeksi ääniä (10), kun sitä pelataan ystävyysotteluissa.

Voittajien kartat 
Jos pelaajan kartta menestyy hyvin Kilpailun kartta -pelimuodossa, se saattaa päästä Voittajien kartat -osioon. Silloin kartasta tulee kuin oikea kartta 24 tunnin ajaksi. Poikkeuksena, että silloin voittaessaan ei saa pokaaleja tai hävitessään menetä niitä, toisin kuin oikeissa kartoissa.

Hahmot 
Pelin hahmoja kutsutaan rämäpäiksi (Brawler), joita on pelissä 61. Rämäpäät jaetaan eri luokkiin harvinaisuuden mukaan. Luokat ovat harvinaiset, superharvinaiset, eeppiset, myyttiset, legendaariset ja kromaattiset. Rämäpäitä voi ostaa kaupasta ja saada rähinälippaista sekä pokaalipolulta. Niitä voi päivittää ja niille voi ostaa erilaisia asuja. Rämäpäille on saatavilla myös tähtivoimia (Star Power), varusteita (Gadgets) ja tehosteita (Gears). Niillä hahmot saavat uusia kykyjä. Varusteet ovat saatavilla tehotasosta 7, tähtivoimat tehotasosta 9 alkaen sekä tehosteet tehotasosta 10 alkaen. Pelin aloitushahmo on Shelly.

 Pokaalipolun hahmot: Nita (15 pokaalia), Colt (60 pokaalia), Bull (250 pokaalia), Jessie (500 pokaalia), Brock (1 000 pokaalia), Dynamike (2 000 pokaalia), Bo (3 000 pokaalia), Tick (4 000 pokaalia), 8-BIT (6 000 pokaalia), Emz (8 000 pokaalia), Stu (10 000 pokaalia)
 Harvinaiset: El Primo, Barley, Poco, Rosa
 Superharvinaiset: Rico, Darryl, Penny, Carl, Jacky, Gus
 Eeppiset: Piper, Pam, Frank, Bibi, Bea, Nani, Edgar, Griff, Grom, Bonnie
 Myyttiset: Mortis, Tara, Gene, Max, Mr. P, Sprout, Byron, Squeak
 Legendaariset: Spike, Crow, Leon, Sandy, Amber, Meg
 Kromaattiset: Gale, Surge, Colette, Lou, Eversti Ruffs, Belle, Buzz, Ash, Lola, Fang, Eve, Janet, Otis, Sam, Buster

Lähteet

Aiheesta muualla 
 
 Brawl Stars Twitterissä
 Brawl Stars Facebookissa

Suomessa kehitetyt videopelit
Vuoden 2018 videopelit
IOS-pelit
Android-pelit
Ilmaispelit
Supercellin pelit